
                              Z á p i s n i c a 
z 15. riadneho zasadnutia Obecného zastupiteľstva v Cerove,
konaného  dňa 17.6.2025 o 17,00 hod v zasadačke obecného úradu
  

Prítomní: podľa prezenčnej listiny, ktorá tvorí prílohu zápisnice 
Ospravedlnení: 0
Neospravedlnení: -0

Program: 
1./ Otvorenie zasadnutia 
2./ Voľba návrhovej komisie, overovateľov zápisnice a určenie zapisovateľa
3./ Schválenie programu rokovania
4./ Kontrola plnenia uznesení
5./ Stanovisko hlavnej kontrolórky k Záverečnému účtu obce Cerovo za rok 2024
6./ Návrh záverečného účtu obce Cerovo za rok 2024
7./ Tvorba rezervného fondu
8./ Oznámenie o splnení podmienok poskytnutia prostriedkov – Zariadenie pre seniorov
9./ Odpredaj pozemku pri bytovke 310 podľa schváleného zámeru
10./ Prerokovanie neposkytnutia finančných prostriedkov na MŠ v plnej výške
11./ Správa z dohľadu o poskytovaní finančných prostriedkov pre ZŠ
12./ Stanovisko k realizácii stavebných úprav ako vlastník pozemku - Styk
13./ Stretnutie rodákov
14./ Rôzne
15./ Diskusia
16./ Záver

1. Otvorenie zasadnutia 
Zasadnutie obecného zastupiteľstva zahájila a viedla p. starostka Mgr. Margita Boďová, ktorá privítala všetkých prítomných občanov. Konštatovala, že sú prítomní 6 poslanci, poslanec Roman Boďa sa ospravedlnil telefonicky, že bude meškať a obecné zastupiteľstvo je  uznášania schopné. 






2. Voľba overovateľov zápisnice a určenie zapisovateľa
Za overovateľov zápisnice boli navrhnutí: Štefan Bartko a Anna Gažová
Za zapisovateľku bola určená: Renáta Fiľová. 

Títo boli schválení nasledovne: 6 poslancov hlasovalo za.

3. Schválenie programu rokovania 
Pani starostka obce prečítala program zastupiteľstva.   Prítomných sa opýtala, či má niekto doplňujúci bod do programu. Nikto nemal viac doplňujúci bod a program rokovania sa schválil.

Obecné zastupiteľstvo obce Cerovo program rokovania schvaľuje 6 poslanci hlasovali za.

4.  Kontrola plnenia uznesení 
Uznesenia: 
   č. 140/2025 až 145/2025 – uznesenia, ktoré sa zobrali na vedomie alebo schválili a nemajú ďalšiu podstatu plnenia
  č. 146/2025 – Schválenie audítora na overenie účtovnej závierky za rok 2024 – odoslané uznesenie audítorovi o schválení – uznesenie splnené
  č. 147/2025 – zobrali na vedomie plnenie rozpočtu za rok 2024
  č. 148/2025 – Zámer odpredať pozemok pri bytovom dome č. 310 – zámer zverejnení – uznesenie splnené  
  č. 151/2025 – Odkúpenie pozemku pod ČOV od pani Tomovej – pozemok odkúpený, prepísaný na katastri na obec – uznesenie splnené 
  č. 154/2025 – Zmluva o podmienkach realizácie odovzdania a prevzatia preložky verejného vodovodu v rámci projektu zariadenia pre seniorov – zmluva podpísaná a zverejnená – uznesenie splnené
  - spílenie alebo opílenie čerešní popri ceste smerom na Trpín – pani starostka komunikovala telefonicky so správou ciest- riešia to, musia mať súhlas vlastníkov – v riešení
  - odstránenie vzniknutej jamy na ceste smerom na Litavu po predošlej práci – jama je už zaplátaná – uznesenie splnené

5. Stanovisko hlavnej kontrolórky k Záverečnému účtu obce Cerovo za rok 2024
Odborné stanovisko hlavnej kontrolórky tvorí prílohu zápisnice. 

       Obecné zastupiteľstvo obce Cerovo Stanovisko hlavnej kontrolórky k záverečnému účtu obce Cerovo za rok 2024 berú na vedomie   v  počte 6 poslancov. 

6. Návrh záverečného účtu obce Cerovo za rok 2024
Poslanci boli oboznámení s návrhom Záverečného účtu a celoročným hospodárením obce, nakoľko materiály k zasadnutiam OZ im boli zaslané. Záverečný účet tvorí prílohu zápisnice. 

       Obecné zastupiteľstvo obce Cerovo Záverečný účet  obce Cerovo za rok 2024 a celoročné hospodárenie obce Cerovo za rok 2024  schválilo bez výhrad   v  počte 6 poslancov. 






7. Tvorba rezervného fondu
     Obecné zastupiteľstvo schvaľuje  prebytok rozpočtu v sume 13 074,47 EUR  zistený podľa   
     ustanovenia § 10 ods. 3 písm.  a) a b) zákona č. 583/2004 Z.z. o rozpočtových pravidlách 
     územnej samosprávy a o zmene a doplnení niektorých zákonov v znení neskorších predpisov, 
     navrhujeme použiť na tvorbu rezervného fondu. 

Obecné zastupiteľstvo obce Cerovo vytvorenie rezervného fondu schválilo v počte 6 poslancov. 

8. Oznámenie o splnení podmienok poskytnutia prostriedkov – Zariadenie pre seniorov
Obec Cerovo podala žiadosť na poskytnutie financií pre výstavbu Zariadenia pre seniorov. Na základe predloženia všetkých dokladov prišlo písomné Oznámenie o splnení podmienok na poskytnutia  prostriedkov mechanizmu - financií, ale  v poradí žiadateľov je obec Cerovo na mieste, na ktoré nemožno v závislosti od dostupnosti prostriedkov mechanizmu na účel určený vo výzve poskytnúť prostriedky mechanizmu - nedostatok financií, bola obec Cerovo zaradená do rezervného zoznamu žiadateľov.  

Obecné zastupiteľstvo obce Cerovo Oznámenie o splnení podmienok poskytnutia prostriedkov  berie na vedomie v počte 6 poslancov. 

9. Odpredaj pozemku pri bytovom dome č. 310 
Na zasadnutí konanom dňa 25.3. poslanci Uznesením č. 148/2025  schválili zámer predať novovytvorený pozemok par. č. 1956/9 v rozlohe 422 m2  z dôvodu hodného osobitného zreteľa pre vlastníkov bytového domu Cerovo č. 310, ktorý bol následne aj zverejnený.  Na základe toho poslanci schvaľujú odpredaj pozemku v sume 6 eur za m2. 

Obecné zastupiteľstvo obce Cerovo Odpredaj pozemku pri bytovom dome č. 310 schválilo v počte 6 poslancov. 


10.  Prerokovanie neposkytnutia finančných prostriedkov na MŠ v plnej výške
V súlade s platnou legislatívou, ak obec v roku 2024 neposkytla finančné prostriedky materským školám v zriaďovateľskej pôsobnosti obce v plnej výške je obecné zastupiteľstvo povinné túto situáciu prerokovať na svojom zasadnutí. 
Obci boli poukázané z podielových daní finančné prostriedky v sume 67 634.- Eur na prevádzku MŠ. Na základe analýzy údajov z výkazu FIN 1-12 je zrejmé, že finančné prostriedky na MŠ boli v skutočnosti rozpočtované iba vo výške  47 578, vzniknutý rozdiel je 26 056 eur. Uvedené finančné prostriedky sú vyčíslené na základe počtu detí 25, ktoré sú prihlásené v škôlke, na prevádzku, mzdy,  vybavenie MŠ, rekonštrukciu. .
Obec presunula uvedené finančné prostriedky na účet ZŠ s MŠ v plnej výške, vzniknutá situácia vznikla sčasti nesprávnym vyplnením a sčasti skutočnosťou, že priestory MŠ sú v jednej budove so základnou školou a v roku 2024 boli všetky náklady na energie ako elektrina, vykurovanie ako aj vody vykázané rozpočtovo na ZŠ. 
Napriek vykázanému finančnému rozdielu poskytnutých finančných prostriedkov pre MŠ, MŠ plnohodnotne fungovala s novým nábytkom, ktorý obec zakúpila do MŠ v roku 2022 v celkovej výške 13 183,20 eur  a v roku 2021 boli zrekonštruované a dobudované WC, podlaha, obklady a zväčšovala sa trieda. 
 

Obecné zastupiteľstvo obce Cerovo Prerokovanie neposkytnutia finančných prostriedkov na MŠ v plnej výške   berie na vedomie v počte 6 poslancov. 




11.  Správa z dohľadu o poskytovaní finančných prostriedkov pre ZŠ
Cieľom dohľadu bolo zistiť, či zriaďovateľ -Obec poskytla ZŠ s MŠ všetky finančné prostriedky, ktoré jej boli poskytnuté v roku 2023 na prenesený výkon štátnej správy v školstve z kapitoly MŠVVaŠ SR a to kontrolou bankových výpisov  účtu zriaďovateľa a ZŠ s MŠ, pričom boli sumy následne porovnané s údajmi zo správy o hospodárení. Pri vykonaný dohľadu kontrola zistila, že Obec zaslala skutočný objem finančných prostriedkov, ktoré boli pridelené ZŠ s MŠ.   

Obecné zastupiteľstvo obce Cerovo Správu z dohľadu o poskytovaní finančných prostriedkov pre ZŠ  berie na vedomie v počte 6 poslancov. 

12.  Stanovisko k realizácii stavebných úprav ako vlastníka pozemku – p. Styk
Pán Styk si vybudoval pred rodinným domom súp. Č. 71  na pozemku par. č. KN-C 452/1 vo vlastníctve obce Cerovo,  oporný múr a uskutočnil terénne úpravy bez právoplatného stavebného povolenia. Dňa 27.1.2025 si  podal na príslušný stavebný úrad žiadosť o dodatočné stavebné povolenie.  K tomuto dodatočnému stavebnému povoleniu  pán Styk požiadal obec Cerovo  o stanovisko ako majiteľa pozemku o stanovisko k dodatočnému povoleniu.   Na základe doručenej Žiadosti o vyjadrenie k projektovej dokumentácii , stavba: Rodinný dom s. č. 71 – oporný múr a terénne úpravy zo dňa 2.4.2025,  sa obec Cerovo v zastúpení starostkou obce Mgr. Margitou Boďovou, ako cestný správny orgán miestnej komunikácie umiestnenej na parc. Č. KN-C 452/1  dňa 24.4.2025 písomne vyjadrila k projektovej dokumentácii nasledovne: s dodatočným povolením stavby súhlasí za  podmienok: 
· Cestný obrubník osadený na pravej strane upraviť tak, aby žiadna časť pripojenia nepresahovala úroveň vozovky vo vzdialenosti 0,5 m od okraja vozovky, aby netvorila prekážku pri údržbe vozovky. 

Čo sa týka  stanoviska ako vlastníka pozemku par. č.KN-C 452/1  poslanci súhlasia s vydaním  súhlasného stanoviska  s určenými podmienkami a to: 

Vzhľadom ku skutočnosti, že záujmovým územím  – parcelou KN-C 452/1 – prechádza miestna kanalizácia vo vlastníctve obce Vám oznamujeme nasledovné:
Pre umiestňovanie stavebných objektov a realizácii prác sa vyžaduje dodržiavať ochranné pásmo v zmysle zákona č. 442/2002 Z. z. V ochrannom pásme verejnej kanalizácie je v zmysle zákona  zakázané:
· vykonávať zemné práce, umiestňovať stavby, konštrukcie, alebo iné podobné zariadenia alebo vykonávať činnosti, ktoré obmedzujú prístup k verejnej kanalizácii, alebo ktoré by mohli ohroziť ich technický stav
· vysádzať trvale trávne porasty
· umiestňovať skládky
· vykonávať terénne úpravy
· [bookmark: _Hlk201685883]kanalizačný poklop nachádzajúci sa na uvedenom  pozemku musí byť vždy prístupný 
Nakoľko pri uvedenej stavbe nebolo dodržané ochranné pásmo verejnej kanalizácie v zmysle zákona 442/2002 Z. z, v prípade odstraňovania poruchy na verejnej kanalizácii môžu byť vybudované obrubníky porušené bez nároku na úhradu vzniknutej materiálnej škody. Zároveň zdôrazňujeme, že prípadné ďalšie stavby a úpravy bez súhlasu obce Cerovo, ako vlastníka pozemku ako aj vlastníka a správcu verejnej kanalizácie, nariadi stavebný úrad obce Cerovo odstrániť.
Obec nezodpovedá za funkčnosť navrhovaného riešenia terénnych úprav, navrhnutých autorom projektovej dokumentácie, ako aj súlad navrhovaného diela s technickými normami a legislatívnymi predpismi platnými v SR.
[bookmark: _GoBack] -poslanec Bartko uviedol k prejednávanému bodu, že nikomu nebránime si zveľaďovať priepustku, a čo sa týka majetkových pomerov uviedol, že žiadateľ realizáciou stavby iba zvýšil hodnotu obecného majetku.

Obecné zastupiteľstvo obce Cerovo súhlasí s vydaním súhlasného stanoviska, ako vlastník pozemku,  s vyššie uvedenými podmienkami  v počte 6 poslancov. 

13.  Stretnutie rodákov
V tomto bode pani starostka v prvom rade informovala poslancov o sponzorstve. Na akciu nám sponzorsky prispieť: 
BBSK sumou 700 eur
COOP Jednota Krupina – 80 eur
sklady COOP Jednota Krupina – dodajú nám balenú vodu a kartón banánov
 Komunálna poisťovňa sumou 200 eur
 

Pani starostka sa dohodla s poslancami, že pri vstupe na akciu dostane každý jeden lístok na guľáš/kapustnicu + pero a magnetku k tomu zadarmo. Ďalšia porcia gulášu/kapustnice bude spoplatnené sumou 3 eur. Informovala poslancov, že poprosila miestne dôchodkyne o napečenie slaného pečiva. 
Poslankyňa Bahýľová sa pýtala či budeme vyhlasovať v rozhlase oznam pre občanov za upečenie koláča za rodinu ako to bolo v predošlom ročníku  stretnutia rodákov. Dohodli sa, že áno aj keď budeme určité koláče piecť v školskej kuchyni lebo väčšina ľudí, ktorí by prispeli koláčom bude zainteresovaná prípravami na akciu a nebude veľmi kedy mať piecť.  Predpokladaný počet návštevníkov je okolo 700 ľudí. Dohodlo sa s poľovníkmi, že pripravia 3 kotle kapustnice a 5 kotlov guľášu. Budú sa robiť aj zabíjačkové špeciality. Pre deti bude pripravený skákací hrad zadarmo, bude maľovanie na tvár a cukrová vata za poplatok.  

14.  Rôzne
V tomto bode pani starostka informovala poslancov:
· V prvom rade o doručenej písomnej žiadosti od pán Miroslava Korčoka na odkúpenie požiarneho prívesného vozíka na PS12, ktorý je v majetku obce s nulovou hodnotou. Poslanci odsúhlasili odpredaj vozíka za sumu 300 eur. 
· V obci sa ukončila rekonštrukcia domu smútku a už sa predložila aj žiadosť na platbu – 41 301,41. Na rekonštrukciu obec použila aj vlastné financie v sume 13000 eur- na omietky, lampy, elektroinštaláciu, v tom spoluúčasť na projekte bola 3571 eur
· Do domu smútku sa zakúpili nové stoličky, ktoré stáli 2280 eur a sumou 500 eur prispel sponzorsky Jozef Bartko
· Katafalk sa zatiaľ ešte neriešil, nový stojí okolo 7000 eur, aj  keď možno poslúži aj ten pôvodný, dávali sme žiadosť na zakúpenie nového a zatiaľ nie je vyhodnotená
· Kríž do domu smútku vyrába pán Baránek z Plachtiniec   
· S pánom farárom s katolíckej cirkvi sa dohodlo, aby sa zakúpil nový oltárny stôl a stojan na čítanie
·  Na MIRRI bola odoslaná žiadosť na pódium a prenosné lavičky- zatiaľ neprišla odpoveď
· Tiež bola podaná žiadosť na malý báger
· Odoslaná žiadosť na rekonštrukciu ZŠ na ENVIRO. Mala by to byť kompletná rekonštrukcia celej budovy- okná, omietky, zateplenie, strecha, elektroinštalácia a iné v sume 3,8 mil. eur, kde by mala byť  spoluúčasť 190 000 eur, na ktorú si bude musieť obec zobrať úver  ak bude schválená 

15. Diskusia
V rámci diskusie pani poslankyňa Gažová poprosila pani starostku a zakúpenie sieťok na okná do domu smútku v Lazoch.  Keďže vlhnú steny je nutné vetrať miestnosť, kedy sa musia otvoriť okná do korán a potom vletúvajú dnu vtáky a robia neporiadok. 
16. Záver
Do diskusie sa nikto viac neprihlásil a pre pani starostka všetkým prítomným poďakovala za účasť a ukončila zasadnutie obecného zastupiteľstva. 

